  Наталья Тетерина Шуныт куазь Удмуртие кӧня ке нуналлы гинэ вуиз, арня шорын температура нош ик усёз. Со сярысь «ВКонтакте» вотэсысь бамаз ивортэ элькунысь Гидрометцентрлэн куазез эскеронъя ёзэтэзлэн кивалтӥсез Алла Шумихина. Улосвылэ омыр али уйпал но шундыпуксён вискысь лыктэ, туннэ элькунъя -2…-7 градус возиськоз, нош ӵуказе -4…-9 градус. 17-тӥ толшоре куазь кезьытгес кариськоз, уйин -8…-13 градус, нуназе -6…-11 градус луоз. Котьку сямен ик Йӧвылэсултон дыръя улӥ температураосты возьмало. 19 толшоре потон уе -14…-19 градус кезьыт луоз шуыса чаклало. Шутэтскон нуналъёсы, нырысь-вылысь чакланъёсъя, Удмуртие лымы берытскоз, нош омырын шунытгес луоз. Тегъёс: Ижкар Удмуртия куазь  